Сергей Есенин
Месецът небето с рог раздира…

Превод от руски: Иван Николов, 1984

chitanka.info

Месецът небето с рог раздира

и се къпе в синкавия здрач.

Никой тази вечер не разбира

за какво е жеравния плач.

Тази вечер, втурната по склона,

тя се спря над залива смълчан.

Косъмчета златни от хитона

пръсна с белоснежната си длан.

Тя се вгледа вдън водата ясна,

тя приседна и глава склони.

Полски цвят в очите и погасна,

накто гаснат блатни светлини.

Тя отплува, тръгна си, отмина

в утринната мътна синева…

И зад хълмовете месечина

отдалеч и кимаше с глава.

1916

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.